கேள்வி: இலங்கை அரசுத் தலைவர் தேர்தல், 1994 - அபேட்சகர் கொலை குறித்து விரிவாக சொல்லுங்கள்.
பதில்: தேர்தல் பிரசாரத்தில் தீவிரமாக ஈடுபட்டிருந்த காமினி திசாநாயக்க 1994 அக்டோபர் 23ம் திகதி நள்ளிரவு 12.17 அளவில் கொழும்பு தொட்டலங்க (பாலத்தோட்டை) நாகலம் வீதியில் அமைந்துள்ள பொதுச் சந்தை மைதானத்தில் நடைபெற்ற பிரசாரக் கூட்டத்தில் உரையாற்றிவிட்டு தமது இருக்கையை நோக்கிச் செல்கையில் இடம்பெற்ற குண்டு வெடிப்பினால் கொலை செய்யப்பட்டார். இக்குண்டு வெடிப்பின்போது காமினிதிசாநாயக்கவுடன், ஐக்கிய தேசியக் கட்சியின் செயலாளர் நாயகம் டாக்டர் காமினி விஜேசேகர, முன்னாள் அமைச்சர்களான வீரசிங்க மல்லிமாராட்சி, ஜி. எம். பிரேமச்சந்திர உட்பட சுமார் 62 மனித உயிர்கள் பலியாக்கப்பட்டன. இச் சம்பவத்தையடுத்து சனாதிபதியைத் தேர்ந்தெடுத்தல் தொடர்பான 1981ம் ஆண்டு 15ம் இலக்க நாடாளுமன்ற சட்டமூலத்தின் 22ம் உறுப்புரையின் (1) (2) (3) உட்பிரிவுகளுக்கமைய 3 தினங்களுக்குள் சனாதிபதி வேட்பாளர் ஒருவரை நியமிக்குமாறு தேர்தல் ஆணையாளர் 1994 ஒக்டோபர் 24ம் திகதி ஐக்கிய தேசியக்கட்சியைக் கேட்டுக் கொண்டார். இதையடுத்து 1994 ஒக்டோபர் 25ம் திகதி சனாதிபதி திரு. டீ.பீ. விஜயதுங்க தலைமையில் சிறீ ஜெயவர்தனபுர கோட்டை கோட்டையில் அமைந்துள்ள கட்சியின் தலைமையகமான ‘சிரிகொத’ வில் அவசரக்கூட்டமொன்று கூட்டப்பட்டது. கட்சியின் 42 பிரதானிகள் கலந்துகொண்ட இக்கூட்டத்தில் சனாதிபதி அபேட்சகர்களாக காமினிதிசாநாயக்க அவர்களின் மனைவி திருமதி வஜிரா ஸ்ரீமதி திசாநாயக்க அவர்களின் பெயரும், முன்னைய பிரதம மந்திரி ரணில் விக்கிரமசிங்க அவர்களின் பெயரும் பிரஸ்தாபிக்கப்பட்டன.
கேள்வி: இலங்கை அரசுத் தலைவர் தேர்தல், 1994 - இரத்தினபுரி மாவட்டம் பற்றி தகவல் சொல்.
பதில்: *சந்திரிக்கா குமாரதுங்க (பொதுசன ஐக்கிய முன்னணி) 257,265 (58.07%) *நிஹால் கலப்பதி (ஸ்ரீலங்கா முற்போக்கு முன்னணி) 1,279 (0.29%) *வஜிரா ஸ்ரீமதி திசாநாயக்க (ஐக்கிய தேசியக்கட்சி) 177,924 (40.16%) *ஏ.ஜே. ரணசிங்க (சுயேட்சை) 1,235 (0.28%) *ஹரிச்சந்திர விஜேதுங்க (சிங்களே மகாசம்மத பூமிபுத்திர கட்சி) 1,877 (0.42%) *ஹட்சன் சமரசிங்க (சுயேட்சை) 3,451 (0.78%) **பதியப்பட்ட வாக்குகள் 554,607 **செல்லுபடியான வாக்குகள் 443,031 (98.31%) **நிராகரிக்கப்பட்ட வாக்குகள் 7,595 (1.69%) **அளிக்கப்பட்ட வாக்குகள் 450,626 (81.25%)